ปลอบคนรู้จักหรือเพื่อนร่วมงาน
โดยปกติแล้วคนเราจะอยากร้องไห้แค่ต่อหน้าคนที่สนิทด้วย ไม่ใช่ต่อหน้าคนแปลกหน้า เพื่อนร่วมงาน หรือแค่คนรู้จัก  ถ้าคุณไม่สนิทกับเธอแต่เธอกำลังร้องไห้ต่อหน้าคุณ เธออาจจะรู้สึกเศร้ามากจริงๆ และต้องการความเห็นใจ เป็นเรื่องที่สำคัญอย่างมากที่คุณจะตอบสนองด้วยความเห็นอกเห็นใจไม่ใช่ความรู้สึกรำคาญ ตื่นตระหนก หรือกลัว ถ้าเธออยากให้คุณอยู่ใกล้ๆ จริงๆ ก็ปล่อยให้เธอร้องไห้ อย่าไปบังคับให้เธอหยุดร้องไห้หรือให้ความเห็นแนะนำให้เธอ "ร่าเริงขึ้นเร็วๆ" การร้องไห้นั้นเป็นเรื่องธรรมชาติและเป็นเรื่องที่ดีและจะช่วยผ่อนคลายจากความเครียดและความรู้สึกเจ็บปวด   ขอให้ระลึกไว้ว่าการร้องไห้ไม่เกี่ยวกับการไม่เป็นมืออาชีพในที่ทำงาน ผู้คนส่วนใหญ่ร้องไห้เป็นบางครั้ง ดังนั้น การร้องไห้ในที่ทำงานก็อาจจะเกิดขึ้นได้สักครั้งหนึ่ง  บอกเธอให้มั่นใจถ้าเธอดูเหมือนว่าจะรู้สึกอาย เช่น "มันโอเคที่จะร้องไห้นะ" หรือ "การร้องไห้ไม่ใช่เรื่องน่าอาย พวกเรานั้นเป็นแค่มนุษย์ธรรมดาๆ !" เพราะเธอไม่ได้รู้จักคุณดี เธออาจจะไม่อยากบอกรายละเอียดอะไรกับคุณมากนัก แต่บางทีคุณสามารถช่วยเป็นผู้ฟังที่ดีได้ ลองถามคำถามและใช้ภาษาท่าทางที่เปิดกว้างเพื่อแสดงออกว่าคุณเต็มใจที่จะรับฟังถ้าเธออยากจะพูดอะไร ตัวอย่างเช่น คุณอาจจะพูดว่า  "ฉันรู้ว่าฉันเป็นแค่เพื่อนร่วมง่าน แต่ฉันยินดีที่จะเป็นเพื่อนคุณถ้าคุณต้องการใครสักคนที่จะพูดคุยด้วย คุณอยากจะพูดคุยกับฉันไหม?" "ประตูห้องของฉันเปิดให้คุณเข้ามาเสมอถ้าคุณอยากพูดคุยเกี่ยวกับเรื่องลำบากใจนี้" "ถ้ามีบางอย่างที่ฉันสามารถช่วยคุณได้? แม้ว่าจะไม่ใช่เรื่องงานก็ตาม ฉันพร้อมที่จะรับฟังนะ" ถ้าเธอตัดสินใจที่จะคุยปัญหาของเธอกับคุณ ให้ใช้เทคนิคการฟังอย่างตั้งใจเพื่อแสดงออกวาคุณใส่ใจเธอ เทคนิคเหล่านี้ได้แก่ ไม่ขัดจังหวะหรือเสนอแนะอะไร ถามคำถามเธอเพื่อเป็นการยืนยันว่าคุณเข้าใจในสิ่งที่เธอพูดถึง สบตากับเธอ และหลีกเลี่ยงที่จะหันเหความสนใจของเธอ คุณอยากจะทำตัวว่าคุณเป็นมนุษย์ธรรมดาๆ คนหนึ่งที่เข้าใจเธอและแสดงออกว่าคุณเป็นห่วง แต่คุณไม่ควรก้าวล้ำเส้นแบ่งระหว่างเพื่อนร่วมงานใดๆ ความสัมพันธ์ในเรื่องงานจะได้ดำเนินไปในแบบเดิมหลังจากการร้องไห้ครั้งนี้ ตัวอย่างเช่น คุณอาจจะไม่กอดปลอบเธอถ้าเธอไม่ขอให้คุณกอด คุณอาจจะโทรศัพท์ไปหาเธอนอกเวลางานเพื่อถามไถ่ดูว่าเธอเป็นอย่างไร คุณควรที่จะถามด้วยว่าเธอสะดวกใจหรือไม่ บางทีเพื่อนร่วมงานของคุณร้องไห้เพราะว่าความเครียดจากเรื่องงานหรือบางทีอาจจะเป็นเพราะปัญหาส่วนตัวที่กระทบกับความสามารถที่จะสนใจกับงานได้ ไม่ว่าจะเป็นกรณีใด ถ้าคุณอยู่ในจุดที่จะสามารถช่วยเธอได้ คุณอาจจะช่วยเธอหาทางแก้ไข  ตัวอย่างเช่น เธออาจจะต้องการขอหยุดงานหรือคุณอาจจะช่วยเธอวางแผนเพื่อให้จัดการกับงานยากๆ ชิ้นนั้น ให้ช่วยเหลือถ้าเธอต้องการความช่วยเหลือของคุณ คุณอาจจะอยากมีส่วนร่วมในการแก้ปัญหาของเธอในวิธีที่คุณคิดว่าดีที่สุด อย่างไรก็ตามเธออาจจะไม่ต้องการความช่วยเหลือหรืออาจจะต้องการสิ่งอื่นมากกว่าสิ่งที่คุณคิดว่าเธอต้องการ มันอาจจะยิ่งทำให้สถานการณ์แย่ลง ซึ่งมันเป็นสิ่งสุดท้ายที่คุณอยากจะทำ อย่าเข้าไปยุ่งกับเรื่องส่วนตัวมากเกินไป อย่ารู้สึกว่าคุณต้องแก้ปัญหาส่วนตัวของเพื่อนร่วมงานของคุณ ถ้าคุณไม่รู้จักเธอดี อย่าคิดไปก่อนว่าคุณสามารถแก้ปัญหาของเธอได้ ให้อยู่ ณ ตรงนั้นเพื่อปลอบเธอและรับฟังเธอ และให้ความสนใจปัญหาที่เกี่ยวกับงาน ถ้าคุณเห็นว่าคุณไม่สามารถช่วยแก้ปัญหาอะไรเธอได้เลย ให้ขอโทษและบอกเธอว่าคุณไม่สามารถช่วยแก้ปัญหาในเรื่องนี้ได้ ถ้าคุณรู้ว่ามีใครบางคนที่คุณคิดว่าสามารถช่วยเหลือเรื่องนี้ได้ ให้แนะนำให้เธอไปพูดคุยกับพวกเขาและขอความช่วยเหลือ
แสดงความเห็นอกเห็นใจ. ปล่อยให้เธอร้องไห้. บอกว่าคุณว่างเสมอที่จะพูดคุยด้วย. รับฟังเธอด้วยความตั้งใจ. แสดงความเห็นอกเห็นใจแต่ต้องคงความน่าเชื่อถือไว้ด้วย. เสนอความช่วยเหลือในเรื่องที่เกี่ยวกับงาน.
https://www.wikihow.com/Comfort-a-Crying-Woman
Comforting an Acquaintance or Coworker